Ego Galterius Eduensis episcopus ad noticiam presentium et futurorum pervenire volumus quod Leobaudus Iheremie in refectorio canonicorum Belnensium recognovit nobis presentibus quod monialibus de Molesia pro remedio anime sue contulit tres modios vini censuales et duos denarius. Vinea ipsius Leobaudi que est super aquam de Bez persolvet I modium vini. Guido Macellator reddet dimidium modium vini et I denarium de vinea de Lesperver, Enricus Chivinuns dimidium modium et I denarium, Enricus Amorosus et Guido Arbaudus unusquisque dimidium modium de vinea que fuit Siguini de Cobertaut et est eadem vinea in ascensu montis de Chanevis. Ut autem res gesta perpetuis temporibus rata consistat peticione iam dicti Leobaudi presentam cartam nostro sigillo fecimus consignari. Huius rei testes sunt : Renaldus de Corbertaut, Galterus et Siguinus fratres eius, Radulfus de Pomarco clericus, Petrus abbas, Emelina abbatissa de Molesia, Philippa priorissa. Actum est hoc anno ab Incarnatione Domini Mo Co octogesimo nono. Regnante Philipo gloriosismo rege Francorum.